Навыкі ваджэння атрымаў у Маляўскім вучэбна-вытворчым камбінаце, калі вучыўся ў Дворнасельскай школе. Пасля набыў будаўнічую спецыяльнасць і падаўся ў Мінск. Нядрэнна зарабляў, але цягнула ў родную вёску Пестуны. Маці, якая тады даіла кароў на ферме, прапанавалі новы дом у Пад'ельцах. Дырэктар сельгаставарыства і Андрэя запрасіў на трактар і паабяцаў жыллё. Якраз дарэчы, бо ў загсе ўжо ляжала заява на шлюбаванне з Ірынай.